cyanic-selkie/wikianc huggingface dataset:
Venom
Nəzəriyyə və yaradılması
Hörümçək-adamın yeni kostyumunun yaradılması haqqınd orijinal ideya Marvel Comicsə Norric, İllinoisdə yaşayan oxucu Rendi Şuller tərəfindən təklif edilmişdi. 1982-ci ildə həmin vaxr Marvelin baş redaktoru olan Cim Şuter Şullerə məktub göndərərək, Marvelin ideya ilə maraqlandığını bildirmmiş və yekunda həmin ideya nəşriyyat tərəfindən 220 ABŞ dollarına alınmışdır. Şuter Hörümçək-adama ağ-qara kostum geyindirilməsi ideyasını Mayk Zek tərəfindən dizayn edilmiş yeni Hörümçək-qız kostyumunu görərkən düşünmüşdür. Yazıçı/rəssam Con Birn öz saytında qeyd edir ki, öz-özünə sağalan bioloji materialdan hazırlanmış kostyum ideyası onun ağlına hələ Dəmir yumruq seriyası üzərində işləyərkən gəlmiş və bununla hər seriyada personajın geyiminin cırıldıqdan sonra, növbəti seriyada necə yenilənməsini izah etmək istəmiş, lakin, sonradan bu fikirdən istifadə etməmişdi. Sonradan Rocer Stern ona müraciət edərək həmin ideyanı Hörümçək-adam kostyumu üçün istifadə etməyə icazə almışdır. Stern də öz növbəsində mövzu haqqında fikirləşdə də, ayrıca başlıq etmək ideyasını inkişaf etdirməmişdir. Mişelinin seriyasından əvvəl yazıçı Tom DeFalko və rəssam Ron Frenz tərəfindən çıxarılan “Amazing Spider-Man” seriyasında ilk dəfə kostyumun yad planetli varlıq olduğu və yüksək səsə qarşı dözümsüzlüyü göstərilmişdir.
Simbiot ilk dəfə Hörümçək-adamıın yeni qara kostyumu kimi “The Amazing Spider-Man #252” (may, 1984) komiksində "Homecoming!" hekayə xəttinin tərkibində təqdim edilmişdir. Hekayədə hadisələr Hörümçək-adamın ilk dəfə qara kostyum geyindiyi “Gizli müharibələr” mini seriyasından sonra baş verir. Venomun ilk tam görünməsi Simbiotun Eddi Brokun bədəninə keçməsindən sonra “The Amazing Spider-Man #300” (may, 1988) komiksində baş vermişdir.
Piter Parker
Hörümçək-adamın yeni qara kostyum alması hekayəsi Marvel Super Heroes Secret Wars #8 (dekabr, 1984) davamlılığında təsvir edilmiş, burada yazıçı Cim Şuter və rəssam Mayk Zek Marvel Kainatı qəhrəmanlarının Digər dünyalı tərəfindən Betlvorld adlı planetə çağırılması təsvir olunmuşdu. Canilərlə döyüşdə Hörümçək-adamın kostyumu məhv olduqdan sonra, Tor və Halk onu superqəhrəmanların bazasına göndərirlər; bazada məlumat verilir ki, maşın onun fikrini oxuyaraq istənilən kostyumu hazırlaya bilər. Maşın seçim etdikdən sonra qəribə qara maddə onun bədənini örtərək ağ-qara kostyuma çevrilir. Parkerin təəccübünə səbəb olan əsas xüsusiyyətlərdən biri adi küçə geyiminə çevrildiyi halda belə kostyumun güclü müdafiə təmin edə bilməsi idi.
“The Amazing Spider-Man” davamlılığı zamanı yazıçı Tom DeFalko və rəssam Ron Frenz kostyumun hissiyyatlı yad planetli olması, onun oda və yüksəs səs enerjisinə qarşı dözümsüzlüyünü qeyd edirlər. Məhz həmin hekayə xəttində gecə yatdığı vaxt kostyum Piter Parkeri bürüyərək cinayətkarlara qarşı mübarizəyə çıxarır, səhər yuxudan oyandıqda isə Parker təəccüb içində qalaraq nə baş verdiyini anlamırdı. Parkerin kostyumu Rid Riçards (Mister Fantastik) tərəfindən sınaqdan keçirildikdən sonra onun canlı olması anlaşılmış, Parker kostyumun hər gün daha çox onun bədəninə bağlanmasını anladıqda ondan tamamilə imtina etmişdi, bundan sonra kostyum Fantastik Dördlük tərəfindən götürülmüşdü. Lakin, Simbiot qaçaraq Parkerə hücum etmiş, öz növbəsində Parker isə kafedral zənglərini istifadə edərək onu özündən uzaqlaşdırmağa müvəffəq olmuşdur.
Eddi Brok
200px|thumb|left|Venom seriyasının I cildində Eddi Brokun Venom kimi qayıdışı. Venom #161 komiksinə (fevral, 2018) rəssam Xavier Qarron tərəfindən çəkilmiş təsvir. 1985-ci ildə Piter Devidin “The Spectacular Spider-Man” hekayə xəttinə daxil olan "Sin Eater" hadisələrini əsas alaraq Eddi Brokun mənşə hekayəsi kimi istifadə edən Devid Mişelin yeni hekayə yazmışdır. Venomun varlığı ilk dəfə “Web of Spider-Man #18” (sentyabr, 1986) komiksində təsdirlənmiş, burada o, Piter Parkeri qatarın altına itələsə də, onun hörümçək həssaslığı kömək etməmiş, buna baxmayaraq Venomun yalnız əli görünmüşdür. Növbəti dəfə Venom “Web of Spider-Man #24” (mart, 1987) komiksində görünmüş, burada Parker Hörümçək-adama çevrilmək üçün çoxmərtəbəli binadan atılsa da, arxadan uzanan qara əl onu tutaraq dartır, lakin hörümçək hissiyyatı yenidən xəbərdarlıq etmir. “The Amazing Spider-Man#299” (aprel, 1988) komiksinin son səhifəsində kameo kimi görünən Venom Parkerin həyat yoldaşı Meri Ceyn Uatsona hücum edir və bundan sonra, “The Amazing Spider-Man #300” komiksində (may, 1988) Venom ilk dəfə tam həcmli görünüş edir.
Növbəti nəşrdə Hörümçək-adam onunla qarşılaşır, bu zaman Brok “Sin-Eater işi” üzərində çalışdığı zaman onun “Daily Globe” qəzetində jurnalist olmasını, “Sin-Eater” elan edilmiş insan Brokun kompulsiv etirafçı olmasının müəyyən edilməsindən sonra isə onun karyerası dağılmışdır. Hörümçək-adamı öz uğursuzluqlarında günahlandıran Brok, ondan tabloidlər üçün hekayə almağa çalışır. Stressi azaltmaq üçün o, bodibildinqlə məşğul olur. Lakin, bu fayda vermir və Brok, suisidal-depressiya vəziyyətinə düşür. Brok, Hörümçək-adamın Simbiotdan ayrıldığı kafedralda sakitlik axtararkən, Simbiot onun nifrətini hiss edir. Nəşr etdiyi sensasiyalı materiallardan sonra Brok Venom adını götürür.
İllər ərzində Simbiot daha çox intellekt və əlavə daşıyıcı insanlar əldə etdikdən sonra, Venom adı məhz Simbiotun özünə və daşıyıcılara aid edilmişdir. Venom kimi Brok dəfələrlə Hörümçək-adamla döyüşmüş və bir neçə vəziyyətdə qələbə qazanmışdır. Venom həm daşıyıcı ilə, həm də onsuz dəfələrlə Piter Parkeri/Hörümçək-adamı öldürməyə çalışır. Parker özünü qara kostyum kimi təqdim edən Simbiotu tərk etdikdən sonra, Venom Parkerin həyat yoldaşı Meri Ceynlə üz-üzə gəlir.
Hörümçək-adam və onun ailəsini cəzalandırmaq istəyən Venom, supercanilərin saxlandığı “Sərdabə” adlı həbsxanadan qaçır. Stiks virusuna yoluxan Simbiot bundan sonra komatoza çevrilir, Eddi Brok isə Rikher adasındakı həbsxanaya salınır. Sağaldıqdan sonra Broku azad etmək üçün həbsxanaya gələn Simbiot, burada çoxalaraq Brokun həbsxana yoldaşı olan seriya qatili Seltus Kasadini yoluxdurur və nəticədə o, Karnaja çevrilir. Bundan sonra Hörümçək-adam və Venom qumlu adada döyüşürlər, öz ölümünü saxtalaşdıran Hörümçək-adam Venomu orda qoyaraq gedir. Lakin, qısa müddət sonra Karnajı dayandırmaq üçün Parker Venomu yenidən Nyu-Yorka gətirməli olur. Venom yenidən çoxalır və daha beş Simbiot əmələ gətirir ki, onların da hər biri özünə daşıyıcı insan tapır.
Hörümçək-adamdan qisas almaqla yanaşı, Simbiot Eddi Broka həm də vigilant kimi fəaliyyət göstərməyə kömək edir. O, Simbiotla birlikdə həm də günahsız insanları xilas etməklə məşğul olur ki, bu da nifrət etdiyi Hörümçək-adamla eyni işi görməsi anlamına gəlir. Bu özünü daha çox Karnajla qarşıdurmada büruzə verir. Hörümçək-adamın Venoma Brokun keçmiş həyat yoldaşı Enn Veyinqi xilas etməyə kömək etməsindən sonra, onlar arasında sülh yaransa da, Veyinqin sui-qəsdindən sinra sülhə son qoyulur.
Müvəqqəti olaraq Simbiotu oğurlayan ABŞ Senatoru Stüard Uard, özünün yoluxduğu yad planetli virusu öyrənmək üçün Simbiotu yaxından tədqiq etmək istəsə də, Simbiot Broka geri qayıdır. Lakin, bundan sonra Simbiot daşıyıcısı olan Brok üzərində dominantlıq edir. Nəhayət ki, Simbiot xəstə olan Brokdan, Brok isə hər gün qana daha çox hərislik hiss edən Venomdan bezir və qarşılıqlı razılaşma ilə Brok Venomu canilərin hərracında satışa çıxarır.
Venoma çevrilmiş varlıq Simbiotlar növündən olmaqla, yaşamaq üçün daşıyıcıya ehtiyac hiss edir. Adrenalinlə qidalanan parazit daşıyıcısına fövqəltəbii güc və bacarıqlar bəxş edir. 1995-ci ildə çıxarılmış “Planet of the Symbiotes” hekayə xəttindən məlum olur ki, daşıyıcısını istifadə etmək əvəzinə ona kömək etmək istəyən Venom, öz növü tərəfindən dəli kimi qəbul edilmişdir. Növün genofondunu korlamamaq üçün, o, Betlvorlddə həbs edilmişdi.
Venom komiks seriyasının üçüncü cildində Simbiot, yeni daşıyıcısı olan Li Praysla tanış olur. Seriya cəmi altı nüsxəyə kimi davam edir (noyabr 2016 – aprel 2017). Seriyanın sonunda Venom üzərində idarəni yenidən əlinə alan Eddi Brok #150 nömrə ilə Venom komiksini I cildə qaytarmışdır.
Mak Qarqan
200px|thumb|right|Mak Qarqan Simbiotun üçüncü daşıyıcısı və ikinci Venom olmuşdur. Şimşək zərbələri II cild #110 komiksinə rəssam [[Leinil Yu tərəfindən çəkilmiş təsvir.]]
Daha əvvəl Xərçəng adı ilə tanınan cani Mak Qarqanın bədəninə yerləşən Simbiot, ikinci Venom kimi ona xüsusi bacarıqlar verir. Qarqanın əlaqəyə girdiyi varlıq ona elə bacarıqlar vermişdir ki, bu bacarıqlar onun sonradan Norman Ozborn tərəfindən yaradılmış Məkrli on ikiliyə qəbul edilməsinə imkan yaratmışdır. Qisasçılar On ikiliyin digər üzvləri ilə məşğul olduqlarına görə, Hörümçək-adam qısa müddətdə Maks Qarqanı məğlub edir. Onun belə tez məğlub olması isə Qarqanın Parkerə Eddi Brok kimi nifrət etməməsi ilə izah edilir.
Qarqan daha sonra Yeni Qisasçıların qaçmış üzvlərinin izlənməsi üçün Qisasçılar tərəfindən yaradılmış “Şimşək zərbələri” qrupuna daxil olmuşdur. Sonradan məlum olur ki, Simbiotu nəzarət altında saxlamaq üçün dövlət tərəfindən onun bədəninə elektrik implantları yerləşdirilmişdir.
Norman Ozborn tərəfindən verilmiş kimyəvi maddənin qəbul edilməsindən sonra Venom daha çox insani forma alaraq, qara geyimli Hörümçək-adam kimi görünür. Qara Qisasçılar dəstəsinin yaradılması zamanı o, “Möhtəşəm Hörümçək-adam” kimi dəstəyə daxil olur. Asqardın mühasirəsindən sonra, Qarqan da daxil olmaqla Qara Qisasçıların əksər üzvləri nəzarət altına götürülür. Raft həbsxanasında saxlandığı müddətdə Venom Simbiotu güclə Mak Qarqandan ayrılır.
Li Prays
Fleş Tompsondan ayrıldıqdan sonra Venom Simbiotu qara bazarda satışa çıxarılaraq, Qara Pişik və Tombston cani dəstələri arasındakı hərracda satılır. Bundan sonra, Venom, Qara Pişik dəstəsində Xərçəng olan, keçmiş hərbçi Li Praysı daşıyıcı seçir. Zəifləmiş Simbiot, Praysın da Tompson kimi qəhrəman olmasına çalışır. Lakin, Simbiotun istəyini rədd edən Prays, onun güc və bacarıqlarını istifadə edərək daha ciddi cani Venom yaratmışdır.
Li Prays Qara Pişiyin himayəsinə keçsə də, burada Xərçəng onu günahlandıraraq atışmaya səbəb olur. Venomun Qara Pişiyə hücum etməsindən sonra, Li Prays onların sığınacağını tərk edir, çünki, Xərçəng yavaş-yavaş Lidən şübhələnməyə başlayır. MKİ agentləri onun ayrılmasını müşahidə edirlər. Qısa müddət sonra Li Prays Tombston dəstəsindən Atəşböcəyinin hücumuna məruz qalır. Atəş böcəyini məğlub edən Liyə yaxınlaşan MKİ-nin bazukalı agenti onun həbs olunduğunu deyir.
Eddi Brok və Li Prays tərəfindən həbs edilən Li Prays Simbiotu itirir və NYPD tərəfindən həbs olunur.
Digər daşıyıcıları
180px|thumb|right|Edge of Venomverse #1 (2017) komiksinin üz qabığında rəssam Qreq Horn tərəfindən təsvir edilmiş Qadın-Venom.
Enn Veyinq
Enn Veyinq ilk dəfə “The Amazing Spider-Man#375” komiksində təqdim edilmişdir. O, Eddi Brokun keçmiş həyat yoldaşı və müvəffəqiyyətli hüquqşünasdır. Brokla bağlı bəzi hekayələrdə o, Hörümçək-adama kömək edir. Daha sonra, o, Hörümçək-adamı müşahidə edərək, onun valideynlərinin Venom tərəfindən əsir alındığı əyləncə parkına gəlir. O, Broku sakitləşdirir və düşmənçiliyini sona yetirmək üçün yola gətirir. Daha sonra, sosial ədalət üçün mübarizə aparanlarla birlikdə Günah yeyən ona da hücum edərək atəş açır, bu zaman onu qorumaq üçün Venom müvəqqəti olaraq Veyinqin bədəninə yerləşir və o, ilk Qadın-Venom olur. Qadın-Venom onu incitmiş kişilərə hücum edir, Veyinqə görə narahat olan Brok Venomu qayıtmağa məcbur edir. Enn Venomun təsiri altında etdiyi işlərdən dəhşətə gəlir. Daha sonra Venom üçün qurulmuş tələyə əsasən, Enn saxta bəhanə ilə həbs edilir. Brok onu xilas etməsi üçün Venomu göndərir və Enn Qadın-Venoma çevrilərək xilas olur. Bir müddət sonra Hörümçək-adamın onun pəncərəsi qarşısından qara kostyumda keçməsindən sonra, Brokun Venomu geri almaq üçün gəldiyini düşənən Enn qorxaraq intihar etməyə çalışır.
Patrisiya Robertson
Patrisiya Robertson ABŞ Ordusunun əlaqələr üzrə mütəxəssisidir. Ararat Korporasiyasına məxsus forpostun yoxlanması zamanı, o, bir alim istisna olmaqla hər kəsin öldürülməsinin şahidi olur. Məlum olur ki, Ararat Korporasiyası kiçik hörümçək robotlara bənzər yad planetlilər tərəfindən idarə olunur, korporasiyanın rəhbəri Bob isə hökumət sıralarına sıza bilmişdir. Ararat Korporasiyası insanlığın daha sürətli məhv edilməsi üçün Venomu klonlaşdırsa da, klon öz sahibini məhv etməyə başlayır. Forpost gözətçilərinin öldürülməsinə görə də, məhz klon cavabdehlik daşıyır.
Ancelo Fortunato
Ancelo Fortunato ilk dəfə “Marvel Knights Spider-Man #7” komiksində təqdim edilmiş və sonrakı nəşrdə öldürülmşüdür. Ancelo, Koza nostranın məşhur üzvlərindən biri Don Fortunatonun oğludur. Zəif bədən quruluşu və utancaq xasiyyətinə görə Ancelo, tez-tez atasının izdivac mənbəyinə çevrilir. Don, hərracda iştirak edərək Venom Simbiotunu Brokdan $100 milyona alır. Brok Anceloya Simbiotla bağlı xəbərdarlıq etsə də, ikinci itiriləsi bir şeyinin olmadığını deyir. Simbiotla birləşdirkdən sonra, Hörümçək-adamn kimliyini öyrənən Ancelo onu öldürməyə çalışır. Hörümçək-adam sonda ona qalib gəlir və Ancelo binaların arasından atılarkən Simbiot onu tərk edir və aşağı düşərək ölməsinə səbəb olur. Hörümçək-adam onu xilas etməyə çalışsa da, buna müvəffəq olmur.
Dedpul
“Deadpool's Secret Secret Wars #3” komiksində bəlli olur ki, Dedpul Simbiot kostyumu Hörümçək-adamın orijinal “Secret Wars” hadisələrindən daha əvvəl geyinmişdir və Simbiotun aqressiv xarekteri onun Dedpulla əlaqədə olduğu müddətdə dəli olması ilə əlaqələndirilir.
2016-cı ildə çıxarılmış “Deadpool: Back in Black” adlı mini-serialda göstərilir ki, qısa müddət sonra, “Web of Spider-Man #1” hadisələrində Hörümçək-adamdan ayrıldıqdan sonra, Simbiot qısa müddət ərzində yenidən Dedpula qayıtmışdı.
Güc və bacarıqları
Yaşamaq üçün canlı daşıyıcıya ehtiyacı olmasına baxmayaraq, Venom Simbiotu daşıyıcının kimliyindən asılı olmayaraq özünü müdafiə eləməyə qadirdir. Simbiot bacarıq və imkanlarını inkişaf etdirməyə, tikanlar yaratmağa və onları böyütməyə qadirdir. Simbiot daşıyıcısı olan humanoidlərin formasını ala bilir. Orqanizm həm də gizlənmək üçün rəngini dəyişə və ya tamamilə şəffaf ola bilir. Yaratdığı xüsusi boş hissə sayəsində daşıyıcısına əlavə çantaya ehtiyac olmadan kiçik əşyaları özü ilə götürməyə imkan verir. Həm də telepatik bacarığa malik olan Simbiot, bu bacarığını daha çox daşıyıcısı ilə ünsiyyəti zamanı istifadə edir.
Hörümçək-adamla ilkin əlaqəsinə görə, Simbiot sonrakı bütün daşıyıcılarına qəhrəmanın güc və bacarıqlarını, həmçinin hörümçək hissi tərəfindən aşkarlanmamaq bacarığı verir. Hörümçək-adamın döyüş bacarığı qismən hörümçək hissindən asılı olduğuna görə, Eddi Brokla döyüş zamanı o, çətinlik yaradır. Hörümçək-adamla birləşdiyi dövrü xatırlayan Venom, onun kimi hörümçək toru yaratmağa da qadirdir.
Simbiot, daşıyıcısı olan şəxsin fiziki gücünü dəfələrlə artırır. Daşıyıcı daha iri cüssəli və əzələli olur. Simbiot qeyri-insani iti dişlərə malikdir və adətən ağzından iri dili sallanır. Venom, fiziki olaraq Hörümçək-adamdan daha böyük təsvir olunur və o, daha kobud gücə malikdir.
Venom digərlərinin bəzi superinsan güclərinə qarşı immunitetı malikdir, məsələn Kabus sürücünün qəddarlığı hiss etmə və Hörümçək-adamın hörümçək hissiyyatı Venoma qarşı keçərli deyildir. Venom bəzi hallarda həm də özünü kopyalaya bilir. Məsələn, 2005-2006-cı illərdə çıxarılmış “Spider-Man: Reign” mini-seriyasında tənhalıqla mübarizə aparmaq üçün, Venom öz kopyasını yaradır.
Venom Simbiotu alova və səs dalğalarına qarşı dözümsüzdür. O, Karnaj istisna olmaqla bütün digər Simbiotları izləyə bilir. Karnaj Seltus Kasadi ilə birləşdikdən sonra Venomun bu bacarığının qarşısını alma bilmişdi.
Digər versiyaları
Uydurma personaj kimi Venom komiks kitablarından filmlər və teleseriallara kimi müxtəlif müxtəlif uyğunlaşdırmalarda görünmüşdür. Hər versiya özünəməxsus davamlılıq yaratmaqla, bəzən hətta personajın xarici görünüşü də kıskin fərqlənən paralel kainatlar təqdim edir.
Film
Venomun filmlərdə ilk dəfə görünməsi “New Line Cinema” prodüsserliyi və Devid Qoyerin ssenarisi əsasında hazırlanmış filmdə görünməsi nəzərdə tutulurdu. Filmdə Venom anti-qəhrəman, Karnaj isə antaqonist rolunda çıxış etməli idi. Lakin, 2007-ci ildə Venomun ekranlaşdırılması hüququ Sony şirkətinə keçir.
Hörümçək-adam trilogiyası
Eddi Brok / Venom 2007-ci ildə çıxarılmış “Hörümçək-adam 3” filminin əsas antaqonisti olmaqla Toper Qreys tərəfindən canlandırılmışdır. Filmdə, Piter Parker tərəfindən rədd edilən Simbiot, fotoqraf kimi çalışan Brokla birləşir. Venom, Hörümçək-adamı məğlub edə bilmək üçün Flint Marko / Qum-adam ilə işbiriyi etməyə çalışsa da, onun planı iflasa uğrayır, özü isə Yeni Qoblinin balqabaq bombalarından birinin partlaması nəticəsində ölür.
Yeni Hörümçək-adam seriyası
2012-ci ildə “Yeni Hörümçək-adam” seriyasının tərkibi kimi “Venom” filminin çəkilməsi üçün Coş Trankla danışıqlara başlanılır. 2013-cü ilin dekabrında Sony “Yeni Hörümçək-adam” film seriyasına daxil olan və Venomun da iştirak etdiyi “Venom: Karnaj” və “Məkrli altılıq” filmlərini elan edir, birinci filmin ssenarisinin Aleks Kurtzman, Roberto Orci və Ed Solomon tərəfindən yazılacağı, Kurtzman tərəfindən çəkiləcəyini bildirir. 2014-cü ilin sentyabrında Kurtzman bildirir ki, onlar personajın Eddi Brok, Enn Veyinq və Fleş Tompson kimi müxtəlif versiyalarını nəzərdən keçirirlər. Sonynin Marvel Studiosla anlaşmasından sonra digər spin-offlar kimi Venomla bağlı film də təxirə salınmışdır. 270px|thumb|right|[[Tom Hardi 2018-ci ildə çıxarılmış "Venom" filmində.]]
Sonynin Marvel Kainatı
2016-cı ilin martında Hörümçək-adamın Marvel Kinematoqrafiya Kainatında təqdim edilməsindən sonra, Sony Venomla bağlı ayrıca film çıxarılcağını, filmin ssenarisinin Dante Harper tərəfindən yazılacağı, prodüsserliyini isə Arad, Met Tolmaç və Emi Paskalın öhdəsinə götürəcəyini elan edir. Filmin nə MKK ilə, nə də Hörümçək-adamla heç bir əlaqəsi olmayacağı, özünün davamlığında yer alacağı bildirilir. Bir il sonra, Sony Venom filminin 5 oktyabr 2018-ci ildə çıxarılacağını, Skott Rozenberq və Ceff Pinknerin isə ssenari müəllifi olacağını bildirir. R reytinqi ilə çəkilən filmin Sonynin Marvel Kainatına daxil olan ilk film olacağı elan edilir. 2017-ci ilin mayında Tom Hardinin Eddi Brok/Venom rolunu canlandıracağı filmin Ruben Fleyşerin rejissorluğu ilə çəkiləcəyi xəbər verilir. {{cite web|url=https://variety.com
Səhman Bədəlov
Səhman Bəhmən oğlu Bədəlov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Səhman Bədəlov 14 avqust 2001-ci ildə Quba rayonunun Birinci Nügədi kəndində anadan olmuşdur. Subay idi.
Hərbi xidməti
Səhman Bədəlov 2019-cu ildə Səfərbərlik və Hərbi Xidmətə Çağırış üzrə Dövlət Xidmətinin Quba rayon Hərbi Komissarlığından hərbi xidmətə çağırılmışdı. Həmin ildən Azərbaycan Silahlı Qüvvələrinin sıralarında müddətli həqiqi hərbi xidmət edirdi.
Azərbaycan Ordusunun əsgəri olan Səhman Bədəlov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində sıravi olaraq iştirak etmişdir. Füzulinin azad olunması uğrunda gedən döyüşlərdə vuruşmuşdur. Səhman Bədəlov 14 oktyabr 2020-ci ildə Füzuli rayonunun Qaraxanbəyli kəndi istiqamətində döyüş tapşırığının yerinə yetirilməsi zamanı həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Səhman Bədəlov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Səhman Bədəlov ölümündən sonra "İgidliyə görə" medalı ilə təltif edildi.
İstinadlar
<references group="" responsive="1">
Kerenin binası (Taqanroq)
Kerenin binası — Rostov vilayəti Taqanroq şəhəri ərazisində yerləşən bina. Tarixi və mədəni bina olaraq yerli əhəmiyyətli mədəni irs obyekti siyahısına daxildir. Bina klassizm stilində inşa edilmişdir. XIX əsrində Şmidt küçəsi, ev 12 ünvanında inşa edilmişdir.
Tarixi
Bina klassizm stilində XIX əsrin əvvəllərində mühəndis Dyumon de Laryunun layihəsi əsasında inşa edilmişdir. Hazırda bina Şmidt küçəsi]], ev 12 ünvanında yerləşir. İki yüz il mövcudluğu müddətində bina dəfələrlə sahibini dəyişmişdir. Üstəlik binanın təyinatında belə dəyişikliklər olmuşdur. 1810-cu il məlumatına görə binanın sahibi Paxl Daro olmuşdur. Halbuki, obaşqa şəhərdə qeydiyyatda idi. 1890–1906 il məlumatına görə isə daşınmaz əmlak italiyalı İvan Ruffoya məxsus olmuşdur. 1915-ci ildə isə artıq bina balçikalı Viktor Vilhelm Keren mülkiyyəti idi. Bir müddət sonra isə burada Belçika konsulu yaşamışdır. Sovetlər dönəmində bina milliləşdirilmişdir. 1992-ci ildə bina yerli əhəmiyyətli arzitektur, tarixi və mədəni abidə kimi qeydə alınmışdır.
Təsviri
Bina bir mərtəbədən ibarətdir. Üstəlik zirzəmiyə belə sahibdir. Zirzəmi taxıl saxlamaq təyinatlı olmuşdur. Binsnın fasadı üç hissəyə bölünür ki, onlarda bir-birindın müəyyən elementlərinə görə fərqlənir. Dörd yarımkolanna fasadın önündə yerləşir. Onlar karnizləri saxlayır. Binaya əsas giriş binanın ön hissəsində deyil sol hissədə yerləşir.
Kodandarama məbədi
Kodandarama məbədi — Hindistanın Andhra Pradeş ştatının, Kadapa bölgəsinin Racamet talukdakı Vontimitta qəsəbəsində yerləşən ilahi Ramaya həsr edilən bir hind məbədidir. Vicayanaqara memarlıq üslubunun bir nümunəsi olan məbəd XVI əsrdə inşa edilmişdir. Bölgədəki ən böyük məbəd olduğu bildirilir. Məbəd Kadapadan 25 km uzaqlıqda Racampet yaxınlığında yerləşir. Məbəd və ona bitişik tikililər, milli əhəmiyyətli qorunan abidələr sırasına daxil edilmişdir.
Tarix
Məbəd XVI əsrdə, Çola və Vicayanaqra krallarının dövründə tikilmişdir.
Vontimittada yaşayan Bammera Potana, şah əsəri olan "Maha Bhagavatham"ı teluqu dilində yazır və onu Ramaya ithaf edir. Valmikinin Ramayanasını (Ramanın hekayəsindən bəhs edən hind dastanı) teluqu dilinə tərcümə edən və "Andhra Valmiki" kimi tanınan Vavilakolanu Subba Rao, burada Ramaya ibadət etmək üçün vaxt keçirirdi. Müqəddəs şair Annamaçaryanın məbədi ziyarət etdiyi və Ramanın şərəfinə mahnılar və ya kirtanlar bəslədiyi bildirilir. 1652-ci ildə məbədi ziyarət edən fransız səyyah Jan-Batist Tavernie, məbədin memarlıq üslubuna heyran olduğunu bildirib. Bhavanasi Mala Obanna adlı Rama Baxta, məbədin önündə Ramaya tərifləyən yağdıran mahnı və ya kirtanlar söyləyir və Qopuramın şərq hissəsində Mandapam (Utla Stambam) Bhavanasi Mala Obanna simvolu var.
Xüsusiyyətlər
thumb|Məbədin səmadan görünüşü
Bölgənin ən böyük məbədi, Vicayanaqara memarlığı üslubunda, divarlarla əhatə edilən düzbucaqlı həyət isə "Sandhara" tərzində tikilmişdir. Siddhutdan Bakarapetaya qədər 16 km məsafədə yerləşən məbəd, memarlıq baxımında zərif və gözoxşayandır. Məbədin üç ədəd bəzəkli qopuramları (qüllələri) vardır, bunlardan biri əsas girişin üzərindədir və şərq tərəfə baxır, digər ikisi isə cənub və şimal tərəfə baxan qüllələrdir. Mərkızi qüllə beş mərtəbəli şəkildə inşa edilmişdir və qüllənin giriş qapısına gəlmək üçün pilləkanlar quraşdırılmışdır.
Mandapa və ya açıq hava teatrı olan Ranqamantapamın çox gözəl heykəlləri vardır. Mandapa 32 sütun vasitəsilə dəstəkləndiyi üçün, Madhyarangardapam kimi də tanınır. Mandapanın kolonnadaları apsaraların oymaları ilə bəzədilmişdir. Cənub tərəfdəki mərkəzi dəstək sisteminin sütunları üzərində Krişna və Vişnunun təsvirləri oyulmuşdur. Künc sütunlarının hər biri apsaralar və ilahların təsvirləri ilə bəzədilmiş üç mərtəbəyə malikdir. Mandapanın orta hissəsində, əfsanəvi varlıqlar olan yalilərin təsviri ilə bəzədilmiş dayaqlar vardır. Orta hissənin damı bir çox dekorativ mötərizə və konsollar ilə bəzədilmişdir. Mandapanın sütunlarından birində Rama və qardaşı Lakşmananın heykəlləri vardır. Rama sağ əlində yay, sol əlində isə ox tutmuş halda ayaq üstündə təsvir edilir. Ramanın təsvirindəki digər dekorativ incəsənət təsvirləri kundalas (sırğalar), haras (çələnglər), valayalar, yaqnopavitalar (müqəddəs toxumalar) və bu kimi bəzəklərdən ibarətdir. Lakşmananın heykəli tribhanqa duruşunda, sağ əli boş, sol əlində isə yay tutmuş şəkildə təsvir edilmişdir. Bu təsvirdəki digər dekorativ incəsənət təsvirləri kirtimukuta (tac), qrayvevakas, çannavira, udarbanda (bel kəməri), yaqnopavita və purnakuralardır. Krişna, sol ayağı yerdə, dvibhanqa duruşunda dayanmış, sağ ayağı isə dizə qədər əyilmiş və vyatyastapada adlandırılan stildəki kimi sol ayağına keçirilmiş şəkildə təsvir edilmişdi. Sağ əli Qovardxananın, sol əli isə katinin üzərində təsvir edilir. Təsvir kirtimukuta və başqa bir neçə bəzəklərlə bəzədilmişdir. İki inək təsviri də bu tərəfdə təsvir edilmişdir.
Qarbhaqriha mandapadan bir antaraalayam və ya heykəllərlə bəzədilmiş bir iç otaq vasitəsilə ayrılmışdır. Qarbhaqrihada, Rama, həyat yoldaşı Sita və qardaşı Lakşmana bir qaya üzərində kompozisiya kimi təsvir edilmişdirlər. Qarbhaqrihanın tək bir sütundan ibarət olduğu düşünülür. Ramanın müridi olan meymun-ilah Hanuman, adətən iki başqa fiqurla təsvir edildiyi halda, burada digər iki fiqur təsvir edilməmişdir. Bundan əlavə, burada Hanuman üçün ayrı bir məbəd də vardır. Mandapamda bir rəqs duruşunda olan Qaneşanın da təsviri vardır.
Əyalət hökuməti Hindistian Arxeologiya Tədqiqatları ilə birgə bu məbədin baxımını üstlənmişdir. Bu məbəd Hindistan Arxeologiya Tədqiqatları tərəfindən Qədim Abidə kimi qəbul edilmişdir. İki müqəddəs su bulağı — Rama sersam və Lakşmana sersamları məbədin ərazisindədir.
Rəhbərlik
Məbədin rəhbərliyi Andhra Pradeş hökuməti tərəfindən Tirumala Tirupati Devasthanamsa (TTD) verilmişdir. TTD məbədin idarəçiliyi qəbul etmək məqsədilə 2015-ci il 29 iyulda qərar qəbul edir.
Festival
Telanqana ştatı 2014-cü ildə Andhra Pradeş ştatından ayrılmışdır. Ramanın doğum günü qeyd edilən Rama Navami bayrami Andhra Pradeş ştatı tərəfindən Badraçalam məbədində qeyd edildi. 2015-ci ildə bayramı qeyd etmək üçün alternativ məbəd kimi Vontimittadakı Kodandarama svami məbədi seçildi.
İtaliyada vergilər
Ümumi məlumat
İtaliya öz iqtisadi inkişafına görə dünyanın sənaye dövlətlərinin "böyük yeddiliyində" təmsil olunur. ÜDM-in həcmi təqribən 2,3 triliyon ABŞ dolları, adambaşına düşən ÜDM göstəricisi 39900 ABŞ dollarıdır. Iqtisadi cəhətdən Avropada dördüncü, dünyada isə 7-ci ən böyük ölkədir. Düünyada ilk 10 ən böyük məhsul ixracatçısından biridir. Burada həyat səviyyəsi hətta ABŞ, Almaniya və s. ölkələrdən də bəzi sahələrdə üstündür. Ən çox şərab ixrac edən, ən böyük turizm regionlarından olan, dünyada 4-cü ən böyük qızıl-valyuta ehtiyatı olan İtaliya Avropada 5-ci ən böyük avtomobil istehsalçısıdır. İtaliya 301 336 kvadrat kilometr ərazidə yerləşən iri döv¬lətdir və bu göstəriciyə görə Qərbi Avropada yalnız Fran¬sa, Ispaniya və Almaniyadan geri qalır.
İtaliya əha¬lisinin sayı son statistik məlumatlara görə 58 883 958 nəfərdir. Onların 94%-i ital¬yan¬lardır. Əslən Italiyadan olanların 20 milyondan çoxu xa¬ricdə yaşayır (əsasən ABŞ, Fransa, AFR və Argen¬tinada). Italiya faydalı qazıntı sarıdan kasıb dövlətlər sırasındadır. Ona görə də ölkə yanacaq idxalından, sənaye və kənd təsərrüfatı xammalının, meşə materiallarının idxalından kifayət qədər güclü asılılıqda qalır, emal¬edici sənaye isə əsasən idxal olunan xammalla işləyir. İtaliyanın iqtisadi-coğrafi vəziyyəti – Aralıq dəyizi hövzəsinin mərkəzi (Avropanın cənubu, Apennin yarımadası və ona bitişik olan adalar, bu adaların iriləri – Siciliya və Sardiniya) – hələ qədimdən Avropa ölkələri ilə, həmçinin Yaxın Şərq və Şimali Afrika ölkələri ilə xarici iqtisadi əla¬qə¬lərin inkişafına şərait yaradırdı. Bundan başqa, Şimal və Cənub arasında tarixən təşəkkül tapmış regional müxtəlifliklə şərtlənən italyan modelinin spesifikliyi ölkənin xarici əlaqələrinin inkişaf etdirilməsini və möh¬kəm¬ləndirilməsini diktə edir.
ÜDM-in 30,3%-i sənayenin, 3,2%-i kənd təsərrüfatının, 66,5%-i xidmətlərin payına düşür. Ona görə də keçən illərdə Italiya iqtisadiyyatının ümumi inkişafının zəif gös¬təriciləri sənayedəki vəziyyətlə, xüsusi halda geyim istehsalı, tekstil, ayaqqabı, mebel, kimya sənayesi, metallurgiya, elektrotexnika səna¬yesi və maşınqayırmanın bəzi digər növlərindəki vəziy¬yətlə şərtlənirdi. Son illər ərzində daxili tələbatın, xüsusi halda əhalinin istehlak tələbatının artım templərinin və sənayenin daxili tələbatının azalması işgüzar aktiv¬liyin məhdud¬laş¬dırılmasına gətirib çıxarmışdır. Bunun nəticə¬sin¬də ümumi inves¬tisiyaların artımı da azalmışdır. Maşın, avadanlıq və nəq¬liyyat vasitələrinə yönələn ümumi investisiya 1,2%-ə qədər, tikintiyə yönələn isvestisiyalar isə 3%-ə qədər azalmışdır. Real ÜDM-in aşağı artımı həm də ixracatın azal¬ma¬sı ilə izah olunur. Ekspertlərin fikrincə ixracatın azalması birinci növbədə avro kursunun artımı üzündən baş vermiş və bu da ilk növbədə Italiyanın və Almaniyanın ixrac imkanlarını azaltmışdır. İtaliyanın əmək bazarı mürəkkəb struktura malikdir. 1970-ci illərin neft şokundan son¬ra başlayan qlobal texnoloji yenidən¬qurma prosesi digər sənaye ölkələrində olduğu kimi, məşğulluğun qeyri-tipik for¬maları sektorunun (natamam iş günü, müvəqqəti, tə¬sadüfi məşğulluq və baş¬qaları) genişlən¬məsi ilə müşayiət olunurdu. Əmək bazarının qeyri-bircinsliyi təkcə onun regional hissələrinin müxtəlif dinamikasında yox, həm də ixtisaslaşmış və ixtisas¬laş¬mamış işçi qüvvəsinə olan tələ¬batın daimi dispro¬por¬siyasında, əmək haqqının böyük diffe¬rensiallaşmasında büru¬zə verilir. Italiya kadrların hazırlıq sahəsində digər lider ölkələrdən geri qalır. Ona görə də milli əmək bazarı üçün tələb və təklifin xroniki uyğunsuz¬luğu xarakterikdir və bu xüsuiyyət gənclərin əksər hissəsinin margi¬nal¬laşması ilə müşahidə olunur. 1995-ci ildə 900 minə qədr ixti¬saslaşmamış işçi istehsal sferasından çıxar¬dılmış, struk¬tur işsizlik 80%-ə çatmışdır. Bu isə digər sənaye ölkə¬lərində olduğundan xeyli yüksəkdir. Əmək bazarında dövlət siya¬sə¬tinin imkanları məhduddur. Bu, bir tərəfdən, büdcə vəsait¬lə¬rinin çatışmazlığından, digər tərəfdən, işçi yer¬lə¬rinin korporativ müdafiəsindən doğur.
1997-ci ilin Asiya böhranından sonra dünya ticarətin¬də¬ki vəziyyətin pisləşməsi Italiyanın xarici iqtisadi əməliyyat¬larında da əks olundu. 2000-ci ildə ödəniş balansının bütöv¬lük¬də profisitlə yekunlaşmasına baxma¬yaraq, cari əməliy¬ya¬tlar hesabının mənfi saldosu və ticarət balansının müsbət qiy¬mə¬¬tinin düşməsi qeyd olun¬muşdur. Beləliklə, ümumi profisit əsa¬sən investisiyanın ölkəyə axını ilə və yeni kredit axın¬la¬rının yaranması ilə izah olunur. İtaliya iqtisadiyyatının müasir vəziyyətini əsasən avronun tətbiqinin nəticələrinin aradan qaldırılması kimi xarakterizə etmək olar. Əgər əvvəllər ölkə öz iqtisa¬diyyatın¬dakı durğunluğu milli valyutanın qiymətdən düşməsinin və dövlət xərclərinin artırılmasının köməyi ilə aradan qaldıra bilirdisə, indiki zamanda Avropa monetar ittifaqının üzvü olan Italiya onun tələblərinə tabe olmalı və öz valyutasının stabilliyini saxlamalı, sərt vergi siyasətini aparmalıdır. Bunun¬la eyni zamanda, həm ənənəvi bazar¬lara (məsələn, Alma¬niya), həm də inkişaf edən bazar¬lara ixracatın nəzərə¬çar¬pacaq dərə¬cədə azalması müşahidə olunur. Əsas problem ondan ibarətdir ki, Maastrixt razılaşmasının tələblərinin yerinə yetirilmə zərurəti iqtisadi artımın stimullaşdırılması üçün hakimiyyətə az imkan verir. Bu, əsasən dövlət bor¬cunun azalmasına aiddir (ÜDM-un 120%-dən 60%-ə qədər). Nəticədə, borc yükünü çək¬məyən digər ölkələrlə müqayisədə İtaliya daha çətin vəziy¬yətdə qalır.
İtaliyanın dövlət vergilərinin xüsusiyyətləri
İtaliyanın dövlət büdcəsinin gəlirlərinin 80 faizini vergidaxilolmaları təşkil edir. Vergitutmanın mühüm prinsipləri İtaliya Respublikasının Konstitusiyasında qeyd olunmuşdur. Əsas Qanunda(Konstitusiyada)dövlət hakimiyyəti orqanlarının vergiləri müəyyən etmək, vergitutma ilə bağlı qanunvericiliyə hər hansı əlavə və dəyişikliklər etmək səlahiyyətlarinin olmaması qeyd edilmişdir. Hal-hazırda bu hüquq bütövlükdə ölkənin qanunverici orqanı olan parlamentə məxsusdur. Eyni zamanda ölkə parlamenti vergitutma ilə bağlı normativ hüquq aktları və normaları təsdiq edir. Beləliklə, vergilərin təyin edilməsi və stabil saxlanılması aşağıdakı əsas normativ aktlara əsasən tənzimlənir:
Vergitutmanın digər mühüm prinsipləri Konstitusiyada təsbit olunmuş vergilərin proporsionallığı və mütərəqqiliyi prinsipləridir. Mövcud vergi qanunvericiliyinin ləğv edilməsi və dövlət büdcəsi təsdiq edildikdən sonra vergilərin müəyyən edilə bilməməsi barədə referendumun keçirilməsinin qanunsuz olması Konstitusiyanın müvafiq maddələrinə öz əksini tapmışdır.
İtaliyanın vergi sistemində vergi qruplaşdırması sisteminin mərhələləri açıq mövzu kimi qalsa da, hal-hazırda iki həlqəli vergi sistemi mövcuddur. Bununla bağlı olaraq vergilər dövlət vergilərinə və yerli vergilərə bölünür. Dövlət vergilərinə əlavə dəyər vergisi, gəlir vergisi, mənfəət vergisi, gömrük rüsumları və s. daxildir. Qeyd edək ki, yerli vergilər "şəxsi" xarakter daşımaqla, daşınmaz əmlakın satışının artımından əldə edilən gəlirdən tutulan vergilərdən (dəyərinin yüksəldilməsinə görə), avtonəqliyyat vasitələri üçün vergilərdən ibarətdir. Bir sıra mənbələrdə göstərilənlərə əsasən deyə bilərik ki, İtaliyanın vergi sistemi regional (ərazi) vergilərinə də bölünür. Bunların tərkibinə daşınmaz əmlak üçün kommunal vergilər,yenidən istehsala məruz qalmış bərk tullantılara görə vergilər,daşınmaz əmlakın dəyərinin yüksəldilməsinə (artırılmasına) görə vergilər daxildir.
İtaliyanın gəlir vergisi
Bir çox dövlətlərdə olduğu kimi İtaliyada da büdcə daxilolmalarının əsasını gəlir vergisi təşkil edir. Gəlir vergisi fiziki şəxslərdən tutulduğu kimi hüquqi şəxslərdən də tutulur.
Fiziki şəxslərdən gəlir vergisi gəlir vergisi ödəyicilərindən, İtaliya mənbəyindən və xarici mənbələrdən gəlir əldə edən rezident və qeyri-rezident fiziki şəxslərdən tutulur.
İtaliya mənbələrindən və ya xarici mənbələrdən əldə edilməsindən asılı olmayaraq rezident fiziki şəxslər gəlir vergisinin bütün növlərindən vergi ödəyirlər. Qeyri-rezidentlər isə yalnız İtaliya mənbələrindən əldə etdikləri gəlirlərdən vergi ödəyirlər. Bütün fiziki şəxslərdən tutulan gəlirlər əldə olunma mənbələrinə görə 5 əsas kateqoriyaya bölünür ki, bunlar da öz növbəsində özünəməxsus əlamətləri ilə fərqlənir. Bu mənbələr aşağıdakı kimi fərqlənir və seçilir: Birinci kateqoriyaya məxsus olan gəlirlər torpaq mülkiyyətindən, həmçinin torpaq üzərindəki tikinti işlərindən alınan gəlirlərdir ki, bu da kadastr metodu ilə müəyyən olunur. Hər bir daşınmaz əmlakın onun real olaraq alınıb alınmamasından asılı olmayaraq faktiki gəlir ölçüsü vardır. Kadastr əmsallarına hər 10 ildən bir baxılir, müstəsna hallarda Maliyyə Nazirliyinin həmin əmsallara dəyişiklik etmək  hüququ vardır. Tikililər üzrə vergitutma obyektlərinə şəhər evləri, bağlar, təmir emalatxanaları və başqa tikililər daxildir ki, bu tikililər şəxsi yaşayış və icarə kimi də verilə bilər. Mövcud praktika kənd təsərrüfatı sahəsində tətbiq olunmur. Əgər tikili müəyyən olunmuş qaydada istifadə oluna bilmədikdə və ya faktiki sahibinin razılığı olmadan icarəyə verildikdə, kadastr qiyməti 70 faizə qədər  məhdudlaşdırılır. Əgər mənzil 300 min nəfərdən çox əhalisi  olan  ümumi yaşayış məntəqəsində yerləşərsə və həmin mənzil faktiki sahibi tərəfindən istifadə edilməzsə və ya kirayəyə verilməzsə    kadastr qiyməti 300 faizədək  artırılır. Tariflər həmçinin faktiki mülk sahibinin ikinci mənzilinə görə də 30 faizədək artırılır.
İkinci kateqoriya pul  vəsaitləri mənbələridir ki, bura kreditlər üzrə verilmiş faiz mənbələri (faizlər) bankda olan depozit hesabları,qiymətli kağızlar və istiqrazlar,   lotereya uduşları və s. daxildir. Bu kateqoriyanın mahiyyəti və əsası ondan ibarətdir ki, tutulacaq verginin mənbəyi bəllidir. Bundan başqa, vergi dərəcəsi onun hansı vergi ödəyicisindən tutulmasından asılı olmayaraq vahiddir. Üçüncü kateqoriya bütün faktiki görülmüş işlər üzrə gəlirləri birləşdirir. Bu növ gəlirlər də öz növbəsində 2 yerə bölünür:
Dördüncu kateqoriyaya xırda gəlirlər daxildir  ki, bu da şəxsi kommersiya müəssisəsi olan şəxslərin əldə etdikləri gəlirlərdir. Bu növ gəlirlərə müəssisənin sahibinin şəxsi gəliri daxil olduğu üçün müəssisələrin əldə etdiyi gəlirlər qismində vergiyə cəlb olunmur.
Mülki Məcəlləyə uyğun olaraq ailə müəssisəsi yaratmiş vergi ödəyicilərinin əldə etdikləri gəlirlər onların bu müəssisədəki işlərinin keyfiyyət və kəmiyyət göstəricilərinə uyğun olaraq verilir. Ancaq, vergi orqanları isə öz növbəsində əldə  edilmiş gəlirləri fərq qoymadan mütənasib şəkildə bölür və vergiyə cəlb edir. Müəs-sisə iştirakçıları arasında bölüşdürülən gəlir ümumi əldə edilmiş gəlirin 49 faizindən çox ola bilməz. Kiçik müəssisələr mühasibat uçotu aparmasına baxmayaraq bütün xərcləri sənədlərlə təsdiq edilmir. Bu xərcləri müəyyən etmək üçün aşağıdakı qaydalardan istifadə edilir: Beşinci kateqoriyaya müxtəlif və təsadüfi xidmətlər üzrə əldə edilən gəlirlər yəni, daşınmaz əmlakın (torpaq sahələrinin), incəsənət əsərlərinin satışından əldə edilən gəlirlər və s. gəlirlər daxildir. Vergi Məcəlləsinə əsasən vergi ödəyicisi gəlir əldə edərkən bir sıra xərcləri bu gəlirin əldə edilməsi zamanı çıxa bilər. Buraya aşağıdakı xərclər daxildir: İtaliyanın gəlir vergisinin dərəcələri. Vergi tutulan gəlirlərə görə gəlir vergisinin dərəcələri gəlirlərin həcminə (məbləğinə) görə dəyişir. Hal-hazırda tətbiq edilən gəlir vergisinin dərəcələri (şkalası) ğəlirlərin məbləğindən asılı olaraq aşağıdakı  cədvəldə göstərildiyi kimidir:
Cədvəl 8.14 Gəlir vergisinin dərəcəsi Vergitutulan məbləğ, avro	Vergi dərəcəsi, % 4096	10 4097-8192 	22 8193-20480	26 20481-40960	33 40961-102400	40 102401-205312	45 205312-dən yuxarı 	50
İtaliyanın vergi sistemində gəlir vergisinin spesifik xüsusiyyətlərindən (özəlliklərindən və unikallığından) biri də bu vergi növü üzrə vergi güzəştlərinin müəyyən edilməsidir. Vergi güzəştləri ailədəki üzvlərin sayından asılıdır. Ailə nə qədər böyük olsa güzəştlər bir o qədər çox olur. Ailədə himayədə həyat yoldaşından tutulan vergi məbləğ 316 avrodan başlayır. Ailə güzəştlərindən başqa bir neçə güzəştlər da mövcuddur. Bura muzdla işləyən işçilərə, hətta muzdla işləməyə cəlb edilmiş pensiyaçılara tətbiq edilən güzəştlər daxildir. Vergitutmaya ayrıca cəlb olunan aşağıda göstərilən bir neçə gəlir növləri mövcuddur:
Hüquqi şəxslərin mənfəət vergisi
Hüquqi şəxslərin mənfəət vergisi - kommersiya və maliyyə-kredit müəssisələrindən, həmçinin onların xaricdəki filiallarından tutulur. Vergitutma məqsədləri üçün vergitutma obyekti, müəssisələrin xalis gəlirləridir. Gəlir(mənfəət) aşağıdakı kimi müəyyən olunur:
Mənfəət = ümumi gəlir – istehsal xərcləri – kommersiya fəaliyyəti  xərcləri
Bir neçə növ gəlirlər üzrə yerli gəlir vergisi tutulur. İşçilərinin sayı 5 nəfərdən az olmayan, ümumi gəliri 413 165 avroyadək olan kiçik müəssisələr üçün ən minimal dərəcə, yəni əmlakın dəyərinin 2%-i, ancaq 2066 avrodan az olmamaqla müəyyən edilmişdir.Əgər əmlakın dəyəri 20 658 avroyadək qiymətləndirilirsə onda bu məbləğ 3100 avrodan az olmayaraq, əgər əmlakın dəyəri 20 658 avrodan 77 470 avroyadək qiymətləndirilirsə onda bu məbləğ 4132 avro hesablanmalıdır.
Müəssisələr yarana biləcək borcların ödənilməsini təmin etmək (qarşısını almaq), zərəri dəf etmək və s. bu kimi məqsədlər üçün istehsal etdikləri məhsulların satışından və sair xidmətlərdən əldə etdikləri gəlirlərinin 0,5 faizi  həcmində ayırmalar hesabına müvafiq fondlar yaradırlar.Bu fondların yaradılması üçün məbləğ aktivlərin 5%-dən artıq olmamalidır. Aktivlərin satışından əldə edilən gəlir ümumi qaydada gəlirə daxil edilir.Yaranmış zərər sonrakı 5 ilə keçirilə bilər. Müəssisə hesablama( özüqiymətləndirmə) metodunu seçərək müəyyən edilmiş (hesablanmış) vergini ildə 2 dəfə olmaqla aşağıdakı qaydada ödəyir:
Əlavə dəyər vergisi
Əlavə Dəyər Vergisi dolayı vergi olub əsas vergi növüdür. Bu vergi ilk dəfə İtaliyada 1973-cü ilin yanvar ayından tətbiq olunur. Avropa İttifaqı ölkələrinin qəbul etdiyi tarixdən 3 il gec tətbiq olunmuşdur. ƏDV-nin tətbiqi bir neçə mövcud dolayı vergilərin sadələşdirilməsinə səbəb olmuşdur. Bu vergilərin tətbiqi iyirmiyədək aksiz vergisinin ləğvi ilə nəticələnmişdir. ƏDV üzrə vergitutma obyekti görülmüş bütün ışlər və göstərilmiş bütün növ xidmətlərdir. Hüquqi cəhətdən əsaslandırılmaqla ixrac "0" dərəcə ilə,  idxalın isə tam məbləği ƏDV-yə cəlb olunur. Ancaq malları ixrac edən vergi ödəyiciləri vergi orqanlarında qeydiyyata alınırlar. Vergitutma məqsədləri üçün aparılan bütün əməliyyatlara görə vergi-hesab fakturası verilir və onlar ardıcıl olaraq qeydiyyata alınır.Vergi ödəyicisinin başlıca vəzifəsi ilk növbədə yaşadıqları yerin vergi orqanlarında ƏDV-nin məqsədləri üçün qeydiyyata alınmaqlarıdır.Vergi ödəyicisi qeydiyyata alınmaq üçün müəyyən olunmuş formada ərizə ilə vergi orqanlarına müraciət etməlidir. Müəssisəyə qeydiyyat nömrəsi veriləcək yerdə sahibkarlıq fəaliyyətini həyata keçirən vergi ödəyicisi fəaliyyətə başlamamışdan 30 gün qabaq müəyyən edilmiş forma üzrə ərizə ilə müraciət etməlidir.Qeydiyyt nömrəsi onlara verilmiş VÖEN-dir. Vergi ödəyicisində hər hansı dəyişikliklər baş verdikdə bu barədə bəyənnamədə müvafiq qeydlər aparılması üçün ən azı 30 gün əvvəl aidiyyatı şöbəyə məlumat verilməlidir. Eyni ilə bu proses müəssisənin fəaliyyətinə xitam verilərkən təkrarlanır(yəni ən azı 30 gün əvvəl məlumat verilir).Vergi orqanlarının strukturunda xüsusi bölmələr(şöbələr) fəaliyyət göstərir ki, bunlar da ƏDV məsələləri üzrə sualları cavablandırır və yalnız bu vergi növünün tənzimlənməsi ilə məşğul olurlar.
ƏDV üzrə hesabat dövrü təqvim ayı hesab olunur.Vergi tutulan əməliyyatın dəyəri vergi ödəyicisinin müştəridən və ya hər hansı digər şəxsdən aldığı (ƏDV nəzərə alınmadan) məbləğ əsasında müəyyən edilir. İldə bir dəfə olaraq əməliyyatın ümumi dəyəri üzrə bəyənnamə tərtib olunaraq təqdim edilir. Bu əməliyyatdan (haq-hesabdan) ildə bir və ya 6 ayda bir dəfə dövlətlə hesablaşan kiçik müəssisələr azad edilir. Ümumilikdə, ƏDV bir neçə dərəcələrə bölünür. Hal-hazırda tətbiq olunan dərəcələrin sayı  aşağıdakılardır:
İtaliyanın ərazi (regional) vergilərinin başlıca xüsusiyyətləri
İtaliya dövlət hakimiyyəti orqanları bu növ vergiləri həmin ərazilərdə mövcud olan təbii sərvətlərdən istifadə etməklə fəaliyyətini həyata keçirən müəssisələrə tətbiq edir. 2003-cü ildə ərazi(regional)vergilərinin dərəcəsi  kommersiya müəssisələrinə 4,25% dərəcəsi ilə, digər növ sahibkarlıq fəaliyyətləri ilə məşğul olan müəssisələrə isə  8,5% dərəcəsi ilə tətbiq olunurdu.
Daşınmaz əmlakın dəyərinin artımına görə dolayı ərazi(regional) vergiləri. Bu növ vergi əmlakın dəyərinin artması ilə bağlı fiziki və hüquqi şəxslər tərəfindən bələdiyyə büdcələrinə ödənilən xırda növ vergiləri birləşdirmək məqsədilə tətbiq olunmuşdur.Daşınmz əmlakın dəyəri onun ilkin dəyərindən çox artmışdırsa vergi artmış dəyərə tətbiq olunur. Bu vergi növü üçün aşağıdakı dərəcələr müəyyən edilmişdir:
Aşağıdakı hallarda vergi ödəyicisi olan fiziki və hüquqi şəxslərin daşınmaz əmlaka sahib olduqları müddət 10 ildən artıq olarsa onda onlatr həmin növ vergiləri ödəməkdən tamamilə azad olunurlar: Bundan əlavə dövlət hakimiyyəti orqanları öz səlahiyyətləri çərçivəsində bu növ vergilər üzrə əlavə güzəştlər də təyin etmək hüququna malikdirlər.
Daşınmaz əmlaka kommunal vergiləri. Daşınmaz əmlak üçün kommunal vergilərı hökumətin  müvafiq dekreti ilə müəyyən olunmuşdur. Bu növ vergitutma obyektləri ümumi istifadədə olan yaşayış binaları, kənd təsərrüfatı torpaqları və s. məqsədlər üçün istifadə edilən sahələrdir. Bu vergilər hətta qanunsuz tikililərə də şamil olunur. Kommunal vergilər üçün də digər vergilər kimi güzəştlər nəzərdə tutulmuşdur. Bu güzəştlər ən əsas mədəniyyət sahələri olan muzeylərə, kitabxanalara, arxivlərə və s. obyektlərə tətbiq edilir. Daşınmaz əmlakın kommunal vergilərinin dərəcəsi daşınmaz əmlak obyektinin ümumi dəyərinin hər min avro məbləğinə 4 avrodan 7 avroyadək hesablanılmaqla tətbiq edilir. Bu növ vergi il ərzində 2 hissədən ibarət olaraq ödənilir. Avans ödəniş cari ildə illik ödənilmiş kommunal vergi məbləğinin 50%-dən az olmayaraq bütün güzəştlər nəzərə alınmaqla ödənilir. İkinci yekun məbləğ isə dekabr ayının 1-dən 20-dək ödənilir.
Su obyektlərindən, meşə fondundan və bioloji resurslardan istifadəyə görə regional vergilər konkret olaraq qanunvericilikdə nəzərdə tutulmamışdır. Bu sferada yaranan ictimai münasibətlər isə konsenssiyalar (dövlət və ya bələdiyyə mülkiyyətində olan təbii sərvətlərin hüquqi və ya fiziki şəxslərə istismara verilməsi barədə müqavilə) haqqında qanunvericiliyə əsasən tənzimlənir. İtaliya Hökumətinin qanunverici-dekreti ilə şəhərin bərk tullantılarının daşınması və təkrar emal edilməsinə görə xüsusi regional vergilər müəyyən edilmişdir.Bu vergi aşağıda qeyd olunan 2 hissədən ibarətdir: Bu verginin sabit hissəsi tikintinin təyinatından (yaşayış binaları və ya başqa), ümumi yaşayış sahəsindən, ailənin sayca tərkibindən asılı olaraq hesablanır. Dəyişəbilən hissəsi isə daşınan və emal olunan tullantıların real həcmindən asılıdır. Bütün hallarda bu vergi növünün dərəcəsi yolun təmizlənməsi xərcləri istisna olmaqla şəhər ərazilərində göstərilən xidmətlərin (işıq, telefon və s.) ümumi dəyərinin 5%-dən az, 15%-dən isə çox olmamalıdır.
Yerli vergitutma
Bilavasitə sahibinin istifadəsində olan tikintiyə görə verginin həcmi torpaq haqqında tariflərə oxşar olan xüsusi tariflərlə müəyyən edilir. İcarəyə verilən tikintiyə görə verginin həcmi illik icarə haqqına əsasən formalaşır.
Yerli gəlir vergiləri
Yerli gəlir vergisi yerli hakimiyyət orqanlarının vəsaitlərinin formalaşması mənbəyindən ibarətdir. Vergi islahatlarına əsasən bu vergi Mərkəzi Hökumət tərəfindən tutulur və bütövlükdə müvafiq yerli hakimiyyət büdcəsinə köçürülür. Vergi dövrü təşkilatın nizamnaməsində müəyyən edilmiş şirkətin maliyyə ili hesab edilir. Əgər maliyyə ili müəyyən edilməmişdirsə və ya bu iki ildən artıqdırsa o zaman vergi ili təqvim ilinə bərabər götürülür. Bu vergi dərəcəsi 16,2% təşkil edir. Avtonəqliyyat vasitələrinə vergi həm dövlət və həm də yerli vergi  növləri kimi müəyyən edilir. Bu vergi avtonəqliyyat sahibi olan bütün hüquqi və fiziki şəxslərdən tutulur. Vergi dərəcəsi avtomobilin at gücü ilə ifadə olunan mühərrikinin gücündən və silindirin həcmindən asılı olaraq diferensasiya edir.
Aparıcı Qərbi Avropa ölkələrinin, o cümlədən İtaliyanın İkinci Dünya müharibəsindən sonrakı dövrdə ağır iqtisadi vəziyyəti onları iqtisadi vəziyyətlərini dirçəltmək üçün vergi islahatları aparmağa sövq edən əsas şərtlərdən biri idi. Bu ölkələrin hökumətləri sənayenin üstünlük verilən sahələrini maliyyələşdirmə üçün vergi sistemi vasitəsilə milli gəlirin fəal surətdə yenidən bölüşdürülməsini həyata keçirməyə başladılar. O dövrün iqtisadi siyasətinin əsas vəzifəsi vergi mexanizmləri vasitəsilə istehsalın və elmi-texniki fəaliyyətin prioritet istiqamətlərində xüsusi sahibkarlığın stimullaşdırılması idi.